ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
27 ต.ค. 2558

สรุปภาวะตลาดภาคเช้า : SET แกว่งแคบ – SET แกว่งตัวแคบ เนื่องด้วยวันนี้ไม่มีปัจจัยกำหนดทิศทางตลาดนัก รวมถึงรอผลประชุมเฟดต่อทิศทางอัตราดอกเบี้ยสหรัฐ ซึ่งจะทราบผลประชุมตรงกับช่วงดึกคืนวันที่ 28 ต.ค. ตามเวลาไทย ส่งผลให้เป็นจังหวะของหุ้นขนาดกลางและเล็กที่มีการเคลื่อนไหวที่โดดเด่นกว่าหุ้นหลัก ทั้งนี้ SET ปิดตลาดภาคเช้าที่ระดับ 1425.97 จุด +1.81 จุด ด้วยมูลค่าซื้อขายลดลงมาที่ระดับ 1.6 หมื่นลบ. กลุ่มหลัก ICT ประคองตลาด ปิดบวก +1.3% ส่วนพลังงานกดดันตลาด ปิดลบ -0.6% ขณะที่แบงก์ทรงตัว ด้านตลาดภูมิภาคอยู่ในแดนลบ
กลยุทธ์ที่แนะนำ :ช่วงบ่าย: คาดยังแกว่งแคบต่อ ในช่วงกรอบ 1420-1430 จุด ส่วนช่วงนี้ เรามองแนวรับระยะสั้นที่ 1420 จุด ซึ่งคาดหากไม่ต่ำกว่า SET จะปรับขึ้นได้ต่อแล้ว หลังพักตัวระยะสั้นแบบ Sideway กว่าสองสัปดาห์ที่ผ่านมา โดยขึ้นผ่าน 1430 จุดได้ จะเป็นสัญญาณที่ดีขึ้น และมีแนวต้านถัดไปที่ 1440 จุด ตามลำดับ กลยุทธ์ ซื้อขายเก็งกำไร ทั้งนี้ หุ้นแนะนำตามสัญญาณเทคนิค ได้แก่ GENCO (รับ 1.80 ต้าน 2.10 Cut 1.75) และ THANI (รับ 2.98 ต้าน 3.20 Cut 2.90)